17.2.2015 Den Europæiske Unions Tidende L 41/11 KOMMISSIONENS FORORDNING (EU) 2015/245 af 16. februar 2015 om gennemførelse af Europa-Parlamentets og Rådets forordning (EF) nr. 1177/2003 om EF-statistikker over indkomstforhold og levevilkår (EU-SILC) for så vidt angår listen for 2016 over sekundære målvariabler om adgang til tjenesteydelser (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 1177/2003 af 16. juni 2003 om EF-statistikker over indkomstforhold og levevilkår (EU-SILC) (?), særlig artikel 15, stk. 2, litra f), og ud fra følgende betragtninger: (1) — Ved forordning (EF) nr. 1177/2003 er der fastlagt fælles rammer for systematisk udarbejdelse af europæiske statistikker over indkomstforhold og levevilkår. Formålet med forordningen er at sikre, at der på nationalt plan og EU-plan findes sammenlignelige og aktuelle tværsnits- og tidsseriedata om indkomstforhold og om omfanget og sammensætningen af fattigdom og social udstødelse. (2) — Ihenhold til artikel 15, stk. 2, litra f), i forordning (EF) nr. 1177/2003 skal der hvert år vedtages gennemførelses- foranstaltninger for at fastlægge listen over de sekundære målområder og -variabler, som det pågældende år skal indgå i EU-SILC-tværsnitskomponenten. Det er derfor nødvendigt at vedtage gennemførelsesbestemmelser vedrørende de sekundære målområder og deres identifikatorer for 2016-modulet om adgang til tjenesteydelser. (3) — Foranstaltningerne i denne forordning er i overensstemmelse med udtalelse fra Udvalget for det Europæiske Statistiske System — VEDTAGET DENNE FORORDNING: Artikel 1 De sekundære målvariabler og identifikatorerne for 2016-modulet om adgang til tjenesteydelser, som indgår i EU-SILC-tværsnitskomponenten, er indeholdt i bilaget. Artikel 2 Denne forordning træder i kraft på tyvendedagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 16. februar 2015. På Kommissionens vegne Jean-Claude JUNCKER Formand () EUTL 165 af 3.7.2003, s. 1.